
OPĆINA JELENJE
        Dražice, Dražičkih boraca 64
      Načelnik Općine Jelenje
Klasa: 112-01/19-01/02
Ur. broj: 2170/04-03-19-2
Dražice, 01. ožujka 2019. god.
Na temelju članka 93. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 8/08, 61/11),  članka 6. stavak 2. Zakon o poticanju zapošljavanja (“Narodne novine” br. 57/12, 120/12) i članka 33. Statuta Općine Jelenje (Službene novine PGŽ br. 33/09, 13/13, 6/16 i 17/17) općinski načelnik Općine Jelenje dana 01. ožujka donio je 
P L A N
prijma na stručno osposobljavanje
bez zasnivanja radnog odnosa u Općini Jelenje
 za 2019. godinu
Članak 1.
Ovim Planom prijma na stručno osposobljavanje bez zasnivanja radnog odnosa u Općini Jelenje za 2019. godinu utvrđuje se broj osoba koja se planira primiti na stručno osposobljavanje bez zasnivanja radnog odnosa u Jedinstveni upravni odjel, njihova stručna sprema i struka, radno mjesto i poslovi za koje se osposobljavaju, ovisno o stupnju obrazovanja, kao i potreban broj izvršitelja.

Članak 2.
Na stručno osposobljavanje bez zasnivanja radnog odnosa u 2019. godini planira se prijam :

· Broj osoba: 
1 osoba, 
· Stručna sprema: 
magistar struke ili stručni specijalist pravne ili građevinske struke,

· Radno mjesto: 
Viši stručni suradnik za urbanizam, prostorno planiranje i komunalno 
                                     gospodarstvo.
Članak 3.
Prijam osoba na stručno osposobljavanje bez zasnivanja radnog odnosa provodit će se u suradnji s Hrvatskim zavodom za zapošljavanje.

Članak 4.
Ovaj Plan stupa na snagu osmog dana od dana objave u „Službenim novinama Općine Jelenje“.

                                                                                        Općinski načelnik
                                                                                               Robert Marčelja, bacc. oec.

